Totz os guerridos son depredadors d'atros invertebraus, especialment insectos terrestres y/u voladors que espontaniament caigan en l'augua. Son conoixius por a suya voracidat y a velocidat con a qual s'arrullan contra la presa en quanto sienten as mimbracions de l'augua, competindo entre ellos quan a victima ye chiquinina. Una experiencia curiosa ye arrullar-les atros insectos de fácil capturar, como por eixemplo as fornigas, y observar como se tiran ta pillar-los y como dimpués s'encorren os uns a os atros mirando ta sacar-se la presa mutuament.